Osnovna škola August Cesarec

Vladimira Nazora 1,

33 404 Špišić Bukovica

KLASA: 602-01/24-27/01

URBROJ: 2189-19-01-24-01

U Špišić Bukovici, 2. siječnja 2024. godine

Temeljem čl. 36. Zakona o odgoju i obrazovanju u osnovnoj i srednjoj školi (NN br. 87/08, 86/09, 92/10, 90/11, 5/12, 16/12, 86/12, 126/12, 94/13, 152/14, 7/17, 68/18, 98/19, 64/20, 151/22,156/23), Osnovna škola August Cesarec, Vladimira Nazora 1, 33404 Špišić Bukovica objavljuje

**JAVNI POZIV**

**za prikupljanje ponuda za organizaciju B2 programa (izvanškolske aktivnosti)**

Program izvanškolskih aktivnosti (B2) dio je školskog kurikuluma koji se organizira i ostvaruje kroz suradnju škola, osnivača škola i drugih nositelja odgojno-obrazovnih aktivnosti. Sva odgovornost u svim aspektima programa leži primarno na organizatorima ovih oblika odgojno-obrazovnih aktivnosti dok škole u programu sudjeluju na ugovornoj osnovi, ovisno o svojim mogućnostima. U izvedbi programa koriste se kapaciteti školskih ustanova uz ugovor i školsku suglasnost, kao i kapaciteti nositelja programa.

Program B2 predstavlja izborni dio za učenike, u pravilu nakon završenih redovnih obveza u skladu s rasporedom sati, a može najduže trajati do 17 sati. Izvanškolske aktivnosti (B2) usmjerene su na sportski, tjelesni, umjetnički i kreativni razvoj, a kroz konkretne programe usmjerene su na razvoj umjetničkih kompetencija djece, programe usmjerene na razvoj digitalnih kompetencija, informatičkih, kompetencija povezanih s uporabom novih tehnologija, programi usmjereni na razvoj osobnih, socijalnih, interpersonalnih vještina, programi usmjereni na zabavu, dodatne vještine ili nove tehnologije, programi usmjereni na dodatnu pomoć u učenju, razvoj kompetencija i vještina učenja, intelektualnog napretka i razvoja, programi usmjereni na razvoj kompetencija života u zajednici, odnosa prema zajednici, prirodi, ekologiji.

***- Ponudu na javni poziv mogu dostaviti*** nositelji pojedinih oblika odgojno-obrazovnog rada koji su kvalificirani i zainteresirani za osmišljavanje i provedbu aktivnosti usmjerenih na različite odgojne i obrazovne ciljeve, gradski uredi, službe, organizacije i tijela, gospodarstvenici, obrtnici i drugi zainteresirani akteri iz korporativnog sektora, udruge i organizacije civilnog života, udruge proizašle iz Domovinskog rata, udruge roditelja, interesne organizacije roditelja i drugih građana, znanstvene i visokoškolske ustanove koje djeluju na prostoru lokalne sredine škole, a koje mogu nuditi programe usmjerene na povezivanje sa školama ili kao prostor za razvoj vlastitih studenata i zaposlenika, umjetničke i sportske škole i organizacije, koje time mogu realizirati vlastite programe, kao i brojni drugi zainteresirani akteri.

- ***Ponuditelj je obvezan dostaviti ponudu za organizaciju izvanškolskih aktivnosti (B2) školi do 10. siječnja 2024. godine do 00:00 sati.***

- ***Prijavu na Poziv je potrebno predati putem e-maila:*** ***ured@os-acesarec-spisicbukovica.skole.hr******, osobno ili putem pošte na adresu škole Osnovna škola August Cesarec, Vladimira Nazora 1, 33404 Špišić Bukovica, a treba sadržavati:***

***a) podatke o ponuditelju***

***b) program rada***

***c) vrijem trajanja programa (koliko mjeseci, sati po programu/tjednu/mjesečno)***

***d) mjesečnu cijenu po polazniku***

Nakon prijave i odabira izvoditelja, program ćemo (ukoliko već nije) predstaviti učenicima i roditeljima te će se utvrditi interes za sudjelovanje. S odabranim izvoditeljem škola će potpisati ugovor o međusobnim pravima i obvezama. ***Programi će biti financirani u okviru Odluke o financiranju izvannastavnih (program B1) i izvanškolskih aktivnosti (program B2) eksperimentalnog programa cjelodnevne škole u školskoj godini 2023./2024.***

Ponude pristigle nakon roka navedenog u javnome pozivu neće se razmatrati.

 Ravnateljica škole

 Ivana Simeunović, dipl.tur.komunikolog